Dal-għodu, fil-Belt Valletta quddiem il-Monument tal-Assedju l-Kbir ta' Sciortino, li inbidel f'mafkar ta' Daphne Caruana Galizia indirizzajt konferenza ta' l-aħbarijiet dwar il-klima negattiva li ħakmet lill-pajjiż wara l-qtil brutali ta' Daphne Caruana Galizia. Ilkoll nifhmu u napprezzaw li hu naturali li l-pajjiż kollu jixxokkja ruħu u jkun irrabjat. Imma huwa neċessarju ukoll li nifhmu li l-pajjiż ma jistax jibqa' jinfena bi tfie ħ ta' tajn u akkużi minn tribujiet politiċi mehdijin li jisparaw lil xulxin qisu m hemmx għada. Din il-klima politika qed twassal għal ħsara rreparabbli għar-reputazzjoni internazzjonali ta' Malta, u iktar minn hekk, l-imminar ta' istituzzjonijiet li diġa` huma dgħajfa ħafna. F'dan il-kuntest, Alternattiva Demokratika tħoss li l-pajjiż għandu żewġ pri oritajiet importanti quddiemu. -ewwel li min wettaq dan l-att atroċi u viljakk jinqabad u jitressaq quddiem il-ġustizzja mill-iktar fis. It-tieni pri orita` hija li b'mod immedjat, jitnieda tentattiv serju biex titfassal riforma kostituzzjonali mill-qiegħ li twassal għat-tisħieħ tabilħaqq tal-istituzzjonijiet li jiggarantixxu d-demokrazija u s-saltna tad-dritt f'pajjiżna. Kif irrimarkat tant tajjeb Rosi Bindi, ċ-ċhairperson tal-Kumitat Mafja Taljana, Malta għandha taħdem biex tagħlaq ix-xquq fl-operat tal-istituzzjonijiet tagħha biex il-kriminalita` organizzata ma jkollhiex l-ispazji biex topera. Hemm bżonn li nibdew inħarsu 'l quddiem flok neħlu fl-ippuntar tas-sub għ ajn li m Fid-dawl ta' dan kollu, Alternattiva Demokratika thoss li wasal iz-zmien propizju biex fl aħħar tiġi varata l-Konvenzjoni Kostituzzjonali li ilha mwieghda s-snin u dan biex tlaqqa flimkien il-partijiet konċernati kollha, u mhux biss il-partiti rappreżentati fil-Parlament. Alternattiva Demokratika se tagħmel kuntatt mal-Prim Ministru u l-Kap tal-Oppozizzjoni, fost oħrajn, biex l-proċess jinbeda mill-iktar fis. Dan se tibqa' tinsisti fuqu fil-jiem u fil-ġimgħat li ġejjin u mhux se tistrieh qabel dan il-proċess ta' mportanza Nazzjonali fl-aħħar jingħata bidu.